บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

***อัลติเมตมาร์เวล vs. แคปคอม 3*** (ญี่ปุ่น: アルティメット マーヴル VS. カプコン3; อังกฤษ: *Ultimate Marvel vs. Capcom 3*) เป็นเกมต่อสู้ข้ามฝั่งที่ได้รับการพัฒนาโดยแคปคอม ซึ่งเป็นภาคอัปเดตต่อจาก *มาร์เวล vs. แคปคอม 3: เฟทออฟทูเวิลด์* ภายหลังจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 แผนพัฒนาสำหรับรายการดาวน์โหลดสำหรับเกมต้นฉบับเดิมได้หยุดชะงักลง รายการเพิ่มเติมได้ถูกสร้างขึ้นมาแบบสแตนด์อะโลน สำหรับการขายปลีกที่มีส่วนลด *อัลติเมตมาร์เวล vs. แคปคอม 3* ได้รับการเปิดตัวในเดือนพฤศจิกายน ค.ศ. 2011 ในระบบเพลย์สเตชัน 3 และเอกซ์บอกซ์ 360 และเป็นเกมเปิดตัวสำหรับเพลย์สเตชันวิต้าใน ค.ศ. 2012 ตัวเกมยังถูกพอร์ดลงเพลย์สเตชัน 4 ในเดือนธันวาคม ค.ศ. 2016 และ เอกซ์บอกซ์วัน และ ไมโครซอฟท์ วินโดวส์ ในเดือนมีนาคม ค.ศ. 2017 โดยในเดือนมีนาคม ค.ศ. 2012 เกมทำยอดจำหน่ายที่ 600,000 ชุดทั่วโลกสำหรับระบบเพลย์สเตชัน 3 และเอกซ์บอกซ์ 360

รูปแบบการเล่น
-------------

ดูเพิ่ม: รูปแบบการเล่นในมาร์เวล vs. แคปคอม 3: เฟทออฟทูเวิลด์
ภาพจากเกม*อัลติเมตมาร์เวล vs. แคปคอม 3* ซึ่งเป็นภาพกัปตันอเมริกา, โนวา และไอรอนแมน
รูปแบบการเล่นหลักของ *อัลติเมตมาร์เวล vs. แคปคอม 3* ส่วนใหญ่มีเนื้อหาเดียวกันกับ *มาร์เวล vs. แคปคอม 3* ผู้เล่นสามารถเลือกตัวละครที่มีความแตกต่างกันสามตัวในการต่อสู้ 1 ครั้ง เกมมีรูปแบบการแท็กทีมเช่นเดียวกับภาคก่อน ซึ่งผู้เล่นสามารถที่จะทำการสลับตัวละครทั้งสามของเขาได้ในทุกจุดของการต่อสู้ ในระหว่างการต่อสู้ ผู้เล่นแต่ละคนสามารถเรียกตัวละครที่ซ่อนอยู่ในจอมาใช้ท่าพิเศษได้ ซึ่งเป็นที่รู้จักในฐานะ "ผู้ช่วย" โดยการกดปุ่มช่วยที่สอดคล้องกัน ในขณะที่การโจมตีของตัวละคร จะเป็นการเติมพลังเกจไฮเปอร์คอมโบของทีมไปในตัว ซึ่งสามารถนำมาใช้ได้โดยผู้เล่นได้ทำการโจมตีบางอย่าง เช่นไฮเปอร์คอมโบและสแนปแบ็ค โดยมีเป้าหมายคือการโจมตีให้พลังชีวิตอีกฝ่ายหมดลงและกำจัดทีมศัตรูที่มีอยู่ทั้งหมด หรือรักษาพลังชีวิตของเราเอาไว้ให้มากที่สุดก่อนที่จะหมดเวลา

*อัลติเมตมาร์เวล vs. แคปคอม 3* มีความโดดเด่นในด้านแบบจำลองตัวละครสามมิติรวมถึงฉากหลัง อย่างไรก็ตาม รูปแบบการเล่นยังคงจำกัดอยู่ในระนาบสองมิติ เกมใช้ระบบบังคับแปดทิศทางเพื่อช่วยให้ผู้เล่นสามารถกระโดด, ย่อตัว, เคลื่อนตัวไปข้างหน้าหรือถอยห่างจากฝ่ายตรงข้ามได้ เกมยังสามารถใช้ปุ่มบังคับแบบง่าย กลเม็ดการกดสามปุ่มคือการโจมตีแบบเบา, กลาง, หนักที่ได้มีการแนะนำในก่อนหน้านี้ ส่วนปุ่มการเปลี่ยนตัวใช้เมื่อมีการส่งฝ่ายตรงข้ามขึ้นไปในอากาศและเปลี่ยนตัวละครเพื่อทำแอร์คอมโบกลางอากาศได้กลับมามีในภาคนี้อีกครั้ง โดยการเปลี่ยนตัวกลางอากาศได้มีการเปลี่ยนแปลงใน*อัลติเมตมาร์เวล vs. แคปคอม 3* ซึ่งผู้เล่นสามารถลดค่ามิเตอร์ออกจากเกจไฮเปอร์คอมโบของฝ่ายตรงข้าม, เพิ่มค่ามิเตอร์ของตัวเอง หรือสร้างความเสียหายได้มากขึ้น การเปลี่ยนแปลงการเล่นเกมใหม่อีกประการคือการเพิ่มปุ่มบดขยี้ ที่ไฮเปอร์คอมโบบางอย่างสามารถสร้างความเสียหายมากขึ้นได้อีกเมื่อผู้เล่นทำการกดปุ่มย้ำ

ระบบ "เอกซ์-แฟกเตอร์" ซึ่งเป็นสิ่งเพิ่มการสร้างความเสียหาย, ความเร็ว และการฟื้นพลังชีวิต ยังได้กลับมาปรากฏในภาคนี้อีกครั้ง ใน*อัลติเมตมาร์เวล vs. แคปคอม 3* การใช้เอกซ์-แฟกเตอร์กินช่วงเวลาที่สั้นกว่าเมื่อเทียบกับภาคก่อน แต่ไม่อาจใช้การได้เมื่ออยู่กลางอากาศ การเพิ่มการโจมตีและความเร็วของตัวละครแต่ละรายต่างได้รับการปรับแต่ง และช่วงเวลาของการใช้เอกซ์-แฟกเตอร์สำหรับนักสู้แต่ละคนยังได้รับการเปลี่ยนแปลง โดยทั่วไปแล้ว ตัวละครมีความแข็งแกร่งกว่าจะได้รับเวลาน้อยลงสำหรับนำไปใช้ในการเพิ่มสถิติ นอกจากนี้ ท่าไฮเปอร์คอมโบที่ใช้ในช่วงเอกซ์-แฟกเตอร์ยังมีส่วนในการสร้างความเสียหายตามอัตราส่วน

ขณะที่กลไกหลักของเกมยังคงเดิม ความสุนทรีย์หลายประการต่างได้รับการปรับปรุง รวมถึงตัวละครและการเลือกฉากต่อสู้ใหม่ ๆ ระบบการแสดงภาพแบบฮัดของเกมนี้ยังได้รับการออกแบบใหม่ นอกจากนี้ ตัวละครที่กลับมาหลายตัวได้รับการเปลี่ยนแปลงความสมดุล สิ่งเหล่านี้รวมถึงการเคลื่อนไหวและการปรับแต่งภาพเคลื่อนไหวสำหรับตัวละครบางประการ

คำสั่งเกี่ยวกับการส่งข้อมูลออนไลน์ได้รับการนำเสนอในเกม เพื่อให้เล่นแบบออนไลน์ได้ราบรื่นยิ่งขึ้น โหมดผู้ชมใหม่ช่วยให้ผู้เล่นทั้งหกคนได้ชมการแข่งขันออนไลน์ระหว่างผู้เล่นอื่น ๆ การแข่งรีแมตช์และตารางผู้นำยังได้รับการปรับปรุงให้ดีขึ้นเพื่อยกระดับความเจนจัดในรูปแบบออนไลน์

### โหมด

*อัลติเมตมาร์เวล vs. แคปคอม 3* ประกอบด้วยโหมดรูปแบบการเล่นแบบเดียวกับภาคก่อน ซึ่งได้แก่ โหมดอาเขด, โหมดผู้เล่นต่อสู้กันเอง และโหมดฝึกฝน ส่วน "โหมดฮีโร่แอนด์เฮรัลด์" เป็นฟรีดาวน์โหลดสำหรับผู้เล่นคนเดียวและผู้เล่นหลายคน, โหมดทีมอิงตามผู้เล่นได้รับความสามารถใหม่ร่วมกับการใช้การ์ดอัพเกรด, มีการปรับแต่งตัวละครร่วมกับอานุภาพใหม่ และการแข่งขันในแต่ละฝ่ายในฐานะเป็นวีรบุรุษปกป้องโลกหรือเป็นฝ่ายผู้ส่งสาส์นแห่งกาแลคตัส "การ์ดความสามารถ" ซึ่งมีตัวละครต่าง ๆ จากห้วงจักรวาลมาร์เวลและแคปคอม มีไว้สำหรับปลดล็อกการเพิ่มพลังพิเศษ ดังเช่น การล่องหน, เกราะป้องกันพิเศษ และคงกระพันจากสิ่งที่ยิงออกไป จากการใช้งานในระหว่างการต่อสู้ของโหมดที่เจาะจง โดยใช้การ์ดสามใบที่แตกต่างกันสำหรับการติดตั้งเพียงครั้งเดียว ซึ่งมีการ์ดกว่า 100 แบบสำหรับการเก็บสะสม

ตัวละคร
-------

ดูเพิ่ม: ตัวละครในมาร์เวล vs. แคปคอม 3: เฟทออฟทูเวิลด์
*อัลติเมตมาร์เวล vs. แคปคอม 3* ได้มีการเปิดตัวตัวละครใหม่อย่างฟีนิกซ์ ไรท์ หรือที่รู้จักในชื่อริวอิจิ นะรุโฮะโด ในเวอร์ชันภาษาญี่ปุ่น ซึ่งแม้จะมีการเปิดตัวนักสู้ทีละราย เพื่อเป็นการสร้างกระแสของเกมต่อสู้จนเป็นเรื่องปกติ แต่ก็มีผู้คนให้ความสนใจต่อตัวละครดังกล่าวมากเป็นพิเศษ เนื่องด้วยเป็นตัวละครจากเกมทนายชื่อ*เอชแอตเทอร์นีย์* หรือ*กาคุเท็นไซบัน* ในเวอร์ชันภาษาญี่ปุ่น โดยได้มีการนำท่าการเคลื่อนไหวจากเกมต้นฉบับมาดัดแปลงเป็นท่าโจมตี โดยเฉพาะการชี้นิ้วเพื่อคัดค้านอันเป็นเอกลักษณ์ และการปรากฏตัวของตัวละครฝั่งมาร์เวลคอมิกส์อย่างโนวา รวมถึง ได้มีการเปิดตัวแฟรงก์ เวสต์ ซึ่งเป็นตัวละครจากเกมซีรีส์*เดดไรซิง* และเคยปรากฏตัวใน*ทัตสึโนโกะ vs. แคปคอม: อัลติเมตออล-สตาร์ส* แม้ว่ารูปแบบการต่อสู้จะเหมือนกับเกมดังกล่าว แต่ทางแคปคอมได้ทำการปรับปรุงโดยเพิ่มระบบเลเวล และยกเลิกท่าไม้ตายที่อยู่ในชุดร็อคแมนออกไป และตัวละครชื่อร็อกเก็ตแรคคูน ที่ปรากฏตัวครั้งแรกใน*มาร์เวลพรีวิว* เล่ม 7 โดยในเกม ตัวละครดังกล่าวจะเน้นการใช้แทกติกและการวางกับดัก

ในภาคนี้ มีตัวละคร 36 ตัวจาก *มาร์เวล vs. แคปคอม 3* ภาคแรก กับตัวละครใหม่อีก 12 ตัว จิล วาเลนไทน์ และชูมา-โกรัธ ซึ่งเป็นสองตัวละครที่ได้รับการเปิดตัวโดยการดาวน์โหลดเนื้อหาสำหรับเกมในภาคก่อนก็ยังคงมีอยู่สำหรับการดาวน์โหลด โหมดออฟไลน์ใหม่สามารถช่วยให้ผู้เล่นสามารถใช้กาแลคตัส ซึ่งเป็นตัวละครบอสที่ไม่สามารถใช้เล่นได้ในตอนแรก ตามมาด้วยเหล่าตัวละครพิเศษสำหรับการอัปเดตภาค*อัลติเมต*

| *มาร์เวล* | *แคปคอม* |
| --- | --- |
| ด็อกเตอร์สเตรนจ์ | ไฟเยอร์แบรนด์ |
| โกสต์ไรเดอร์ | แฟรงก์ เวสต์ |
| ฮอว์กอาย | เนเมซิสที-ไทป์ |
| ไอรอนฟิสต์ | ฟีนิกซ์ ไรท์ |
| โนวา | สไตรเดอร์ฮิริว |
| ร็อกเก็ตแรคคูน | เวอร์จิล |

การพัฒนา
--------

ณ วันที่ 20 กรกฎาคม ค.ศ. 2011 ที่งานซานดิเอโกคอมิก-คอนอินเตอร์เนชันแนล ทางบริษัทแคปคอมได้ประกาศว่าได้มีการพัฒนาเวอร์ชันอัปเดต*มาร์เวล vs. แคปคอม 3* โดยใช้ชื่อ*อัลติเมตมาร์เวล vs. แคปคอม 3* ซึ่งได้มีการเพิ่มตัวละคร, ฉาก, โหมด, เนื้อเรื่องใหม่ และการปรับปรุงอื่น ๆ อีกมากมายสำหรับความสมดุลของเกมรวมถึงฟังก์ชันออนไลน์สำหรับราคางบประมาณ มีคุณสมบัติและการปรับแต่งขึ้นใหม่หลายประการ เช่น การเพิ่มขึ้นของโหมดผู้ชม และปรับแต่งระบบเอกซ์-แฟกเตอร์ ซึ่งเป็นผลจากข้อเสนอแนะจากแฟน ๆ ของแคปคอม ที่งานโตเกียวเกมโชว์ 2011 โยะชิโนะริ โอะโนะ ซึ่งเป็นผู้ผลิตวิดีโอเกมของแคปคอม ซึ่งหลังจากนั้นได้มีการประกาศถึงการเปิดตัวในฐานะรายชื่อเข้าร่วมสำหรับระบบเพลย์สเตชันวิต้า โดยได้มีการสัญญาว่าในรุ่นมือถือจะมีเนื้อหาเช่นเดียวกับที่มีอยู่ในรุ่นคอนโซล และจะรองรับระบบการควบคุมแบบสัมผัสหน้าจอ

ภายหลังจากการเปิดตัวของ*มาร์เวล vs. แคปคอม 3* ทีมงานผู้พัฒนาได้มีแผนการที่จะเปิดตัวการเพิ่มเนื้อหาที่สามารถดาวน์โหลดมาใช้ (ดีแอลซี) อย่างไรก็ตาม ภายหลังจากเกิดเหตุแผ่นดินไหวและคลื่นสึนามิในโทโฮะกุ พ.ศ. 2554 และปัญหาด้านสุขภาพของพนักงานส่งผลให้มีการเลื่อนการพัฒนาออกไป เรียวตะ นิตสุมะ ซึ่งเป็นทั้งผู้อำนวยการและผู้ผลิต รวมถึงทีมงานของเขาได้ตัดสินใจที่จะเปิดตัวระบบดีแอลซีบนแผ่นดิสก์ใหม่ พร้อมกับรูปแบบการเล่นที่ได้รับการปรับสมดุลและเนื้อหาใหม่ ผลที่ตามมา การสร้าง*อัลติเมตมาร์เวล vs. แคปคอม 3* ได้ถูกแบ่งออกเป็นประมาณครึ่งหนึ่งสำหรับการดาวน์โหลดเนื้อหาระหว่างเกมเวอร์ชันเดิมกับเวอร์ชันเนื้อหาใหม่

เช่นเดียวกับภาคก่อน *อัลติเมตมาร์เวล vs. แคปคอม 3* ได้รับการออกแบบมาเพื่อผู้เล่นใหม่เข้าถึงได้มากขึ้นสำหรับเกมประเภทต่อสู้ แคปคอมได้สังเกตเห็นการดำเนินงานใน*มาร์เวล vs. แคปคอม 3* และได้พยายามที่จะสร้าง*อัลติเมตมาร์เวล vs. แคปคอม 3* ในฐานะนักสู้เชิงกลยุทธมากยิ่งขึ้น การปล่อยอาวุธและการควบคุมพื้นที่ต่างเป็นเป้าประสงค์ที่จะให้กลายเป็นรูปแบบการเล่นที่ง่ายยิ่งขึ้น เพื่อให้สามารถใช้กลยุทธได้อย่างลุ่มลึก

การตลาด
-------

เพื่อส่งเสริมการขยายการตลาด ได้มีแพ็ครูปแบบพิเศษสำหรับผู้ค้าปลีก ซึ่งได้รวมโมเดล 3 มิติรูปแบบต่าง ๆ เป็นโบนัสแถมสำหรับการสั่งซื้อล่วงหน้า หากเป็นเกมที่ได้รับการสั่งซื้อล่วงหน้าจากเกมสต็อป ผู้เล่นจะได้รับแพ็คเฟมเฟเทล (ชุนลี, มอริแกน, สตอร์ม, เอกซ์-23) เว็บอเมซอนได้นำเสนอแพ็คนิวเอจออฟฮีโรคอสตูม (โกคิ, เซนติเนล, ด็อกเตอร์ดูม, สไตรเดอร์ฮิริว) ในขณะที่เบสต์บายให้สิทธิ์ในการเข้าถึงแพ็ควิลเลียนคอสตูม (ซี. ไวเปอร์, โมด็อค, ซูเปอร์-สครัล, เวสเกอร์) ภายหลังจากเกมได้รับการเปิดตัว แพ็คคอสตูมอื่นได้กลายมาเป็นของที่สามารถหาซื้อได้ในวันที่กำหนดไว้ผ่านทางเอกซ์บอกซ์ไลฟ์มาร์เก็ตเพลสและเพลย์สเตชันเน็ตเวิร์ก แพ็คแอนเชียนวอร์ริเออร์สคอสตูม ประกอบด้วย อาเธอร์, ไฟเยอร์แบรนด์, ฮัลค์ และแมกนีโต ได้รับการวางแผนสำหรับการเปิดตัว ณ วันที่ 20 ธันวาคม ค.ศ. 2011 แต่ก็ได้รับการประกาศโดยแคปคอมที่จะเลื่อนออกไปจนถึงวันที่ 6 มีนาคม ค.ศ. 2012 เนื่องด้วยความคัดแย้งที่มีอยู่กับรูปแบบอื่นของแมกนีโต คอสตูมที่ชวนสงสัย ได้อิงกับการปรากฏตัวแมกนีโตในซีรีส์*เฮาส์ออฟเอ็ม* โดยมีความคล้ายคลึงกับฉลองพระองค์ของสมเด็จพระราชาธิบดีควน การ์โลสที่ 1 แห่งสเปน และในภายหลังจึงได้มีการนำออกไปจากแพ็ค

บริษัทโฮริ ซึ่งเป็นบริษัทผลิตอุปกรณ์ต่อพ่วงสำหรับวิดีโอเกม ได้ประกาศเปิดตัวคันบังคับ "เรียลอาเขดโปรวีซีรีส์" ที่มีลาย*อัลติเมตมาร์เวล vs. แคปคอม 3* โดยได้มีการจำหน่ายที่ประเทศญี่ปุ่นในเดือนพฤศจิกายน ค.ศ. 2011 สำหรับระบบเพลย์สเตชัน 3 และระบบเอกซ์บอกซ์ 360 ส่วนเซ็ธ คิลเลียน ซึ่งเป็นผู้จัดการอาวุโสของแคปคอมสาขาสหรัฐอเมริกา ได้เปิดเผยกลยุทธการตลาดสำหรับระบบเพลย์สเตชันวิต้า โดยแสดงให้เห็นว่าเกมสามารถบังคับได้ง่าย เช่นเดียวกับการใช้คันบังคับแบบอาเขดด้วยการใช้ระบบสัมผัสหน้าจอเข้ามาทดแทน

ในวันที่ 13 ธันวาคม ค.ศ. 2013 แคปคอมประกาศว่าเกม *อัลติเมตมาร์เวล vs. แคปคอม 3* เวอร์ชันดิจิทัลและเนื้อหาดาวน์โหลดของเกมจะถูกเอาออกจากแพลตฟอร์มออนไลน์ในช่วงปลายเดือนหลังจากสัญญาสิขสิทธิ์ระหว่างแคปคอมกับมาร์เวลได้หมดอายุลงแล้ว ตัวเกมถูกถอดออกจากเพลย์สเตชัน เน็ตเวิร์กในวันที่ 17 และ 19 ธันวาคมในโซนอเมริกาเหนือและยุโรปตามลำดับและถูกถอดออกจากเอกซ์บอกซ์ไลฟ์อาร์เคดในวันที่ 26 ธันวาคม

อย่างไรก็ตาม ในวันที่ 3 ธันวาคม ค.ศ. 2016 *อัลติเมตมาร์เวล vs. แคปคอม 3* ได้วางจำหน่ายอีกครั้งทางดิจิทัลสำหรับเพลย์สเตชัน 4 โดยสอดคล้องกับการประกาศ *มาร์เวล วีเอส แคปคอม: อินฟินิต* ตัวเกมแบบวางจำหน่ายใหม่ทางดิจิทัลสำหรับเอกซ์บอกซ์วัน และไมโครซอฟท์ วินโดวส์ ได้ถูกวางจำหน่ายในวันที่ 7 มีนาคม ค.ศ. 2017 เวอร์ชันเหล่านี้รวมถึงเนื้อหาดาวน์โหลดก่อนหน้านี้ทั้งหมดรวมถึงจิล วาเลนไทน์ และชูมา-โกรัธ โหมดแกลเลอรีใหม่ที่มีงานศิลปะจาก *Marvel vs. Capcom: Official Complete Works* และความละเอียดที่ 1080p ที่สามารถเล่นเฟรมเรตถึง 60 เฟรมต่อวินาที ตัวเกมรูปแบบกล่องของเพลย์สเตชัน 4 และเอกซ์บอกซ์วันมีการวางจำหน่ายในเวลาจำกัดผ่านร้าน GameStop และ EB Games โดยตัวเกมรูปแบบกล่องนั้นรวมถึงภาพหน้าปกที่ได้รับการปรับปรุงและหนังสือการ์ตูน 10 หน้าซึ่งนำเสนอผลงานของ Sean Chen และ Gerardo Sandoval

การตอบรับ
---------

| อัลติเมตมาร์เวล vs. แคปคอม 3 |
| --- |
|  |
|  |

*อัลติเมตมาร์เวล vs. แคปคอม 3* เมื่อเปิดตัว โดยมากแล้วได้รับเสียงวิจารณ์ด้านบวก เกมเมอร์จากเว็บไซต์เมตาคริติกให้คะแนนที่ 80 และ 79 คะแนนสำหรับระบบเพลย์สเตชัน 3 และเอกซ์บอกซ์ 360 ตามมาด้วยคะแนนรวมจากเว็บไซต์เกมแรงกิงส์ที่ 81 คะแนนในทั้งสองระบบ

เกมนี้ได้รับการยกย่องถึงรูปแบบการเล่นที่หลากหลายใน*มาร์เวล vs. แคปคอม 3: เฟทออฟทูเวิลด์* และการปรับแต่งด้านออนไลน์ สถานีโทรทัศน์จี4 ได้ยกย่องเกมนี้ว่า "เรียบง่าย และมีรูปแบบการเล่นที่ลุ่มลึก", "รวมดาวตัวละคร" และ"จุดเด่นด้านออนไลน์ได้รับการปรับปรุง" เว็บไซต์ 1อัพ.คอมกล่าวถึงเกมนี้ว่า "มีการปรับปรุงเพิ่มขึ้นจากภาคเดิมเป็นอย่างมาก" เว็บไซต์เกมสปอตกล่าวว่า "*อัลติเมตมาร์เวล vs. แคปคอม 3*เป็นเวอร์ชันที่เด็ดเหนือกว่า ในขณะที่จุดเด่นของเกมยังคงขาดหายไปเมื่อเทียบกับตัวละครอื่นที่มี โดยเอกลักษณ์การผสมผสานที่ไม่ธรรมดาของซีรีส์ยังคงมีความแข็งแกร่งอยู่" นิตยสารเอดจ์ได้ให้ความเห็นต่อเนื้อหาใหม่ว่า "สร้างขึ้นสำหรับแพ็คเกจแบบเอื้อเฟื้อตามงบประมาณที่ให้ไว้ และเมื่อคลิกก็ทำให้ลานตา"

คำติชมร่วมกันในหมู่ผู้วิจารณ์สำหรับ*อัลติเมตมาร์เวล vs. แคปคอม 3* คือ ขาดเนื้อหาที่ได้มีตัวละครเพิ่มขึ้นในแผ่นดิสค์รวมถึงการปรับแต่งรูปแบบการเล่น เว็บไซต์ไอจีเอ็นได้ตั้งข้อสังเกตว่าในขณะที่ "การรวมตัวใหม่ของตัวละครแน่นอนว่าเป็นที่ต้อนรับซึ่งได้มีการแก้ไขใหม่ได้เป็นหนึ่งในประเด็นหลักของอัลติเมตมาร์เวล vs. แคปคอม 3" เกมนี้ "ไม่ได้เพิ่มเท่าที่ควรในด้านคุณสมบัติพิเศษและโหมดใหม่ ๆ ทำให้ป้ายราคาสี่สิบดอลลาร์และแพ็คเกจค้าปลีกเป็นสิ่งที่ยากต่อการยอมรับ" นิตยสาร*อินฟอร์เมอร์* ได้ชี้ให้เห็นว่า "พรั่งพร้อมด้วยนักสู้ และผู้เจนสมรภูมิระดับฮาร์ดคอร์ตัวใหม่ ๆ ต้องขอบคุณแคปคอมในการสร้างความรุนแรงและจังหวะคอมโบ ต่อความพยายามในการปรับสมดุลของเกม" แต่ "แฟนจำนวนหนึ่งที่ได้เล่นภาคเดิมมาก่อนและแฟนที่สนใจเฉพาะตัวละครใหม่ ๆ ดูเหมือนจะละทิ้งความต้องการของแฟนกลุ่มนี้ไป"

ในส่วนของเพลงประกอบ ทางอินเทอร์เน็ตมูวีเดตาเบสได้แสดงให้เห็นถึงความคิดเห็นของผู้ใช้ โดยกล่าวถึงในส่วนของเพลงประกอบ ว่าเป็นธีมจังหวะรีมิกซ์ประกอบตัวละครที่มีอยู่ในฉบับดั้งเดิมหรือซีรีส์ข้ามฝั่งในอดีต รวมถึงเพลงที่ไม่ค่อยมีชื่อเสียงอย่าง "ไอวอนนาเทคยูฟอร์อะไรด์" ที่มีอยู่ใน*มาร์เวล vs. แคปคอม 2* เช่นเดียวกับเสียงเอฟเฟกต์ โดยมีทั้งแบบคลาสสิกและแบบไดนามิก ซึ่งในแบบหลังได้มีการปรับให้ดีขึ้น, รวมถึงเสียงวงดนตรี ตลอดจนเพลงประกอบพื้นหลัง ส่วนเว็บไซต์นาวเกมเมอร์ได้วิจารณ์ในส่วนของเพลงประกอบร่วมกับส่วนอื่น ๆ ของเกมค่อนไปในทางที่ดี และได้ให้คะแนนด้านเสียงของเกมนี้ที่ 8.1 คะแนนเต็ม 10

อ้างอิง
-------

1. 1 2 3 4  "Ultimate Marvel vs Capcom 3 coming to PlayStation Vita". Capcom-Unity. 2011-09-14. สืบค้นเมื่อ 2011-09-15.
2. 1 2  "Ultimate Marvel vs. Capcom 3's TGS, Vergil, Iron Fist Videos Streamed". Anime News Network. 2011-09-14. สืบค้นเมื่อ 2011-09-15.
3. ↑  Cavalli, Earnest (2011-08-16). "Dr. Strange Meets Nemesis In New Ultimate Marvel Vs Capcom 3 Screens". The Escapist. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-09-04.
4. ↑  "PS Vita version of Ultimate MvC3 dated, includes Heroes & Heralds mode". Capcom-Unity. 2011-12-19. สืบค้นเมื่อ 2011-12-19.
5. ↑  Magrino, Tom, Lauren Parker (2011-09-13). "PlayStation Vita launching in Japan December 17". GameSpot. สืบค้นเมื่อ 2011-09-16.`{{cite web}}`: CS1 maint: multiple names: authors list (ลิงก์)
6. 1 2  North, Dale (2011-07-21). "SDCC: Interview: Niitsuma on Ultimate Marvel vs Capcom 3". Destructoid. สืบค้นเมื่อ 2011-07-24.
7. 1 2 3  "Ultimate Marvel vs Capcom 3 Announced". Capcom-Unity. 2011-07-20. สืบค้นเมื่อ 2011-07-24.
8. ↑  "Capcom Co. Ltd. 3rd Quarter Report" (PDF). Capcom. 2012-02-02. สืบค้นเมื่อ 2012-02-02.
9. ↑  Mitchell, Richard (2011-09-22). "Ultimate Marvel vs. Capcom 3: Risks rewarded". Joystiq. สืบค้นเมื่อ 2011-09-22.
10. ↑  "EVO 2011: Marvel vs. Capcom 3: Past, Present, and Future". iPLAYWINNER. 2011-07-30. สืบค้นเมื่อ 2011-10-05.
11. 1 2 3  "Improved match making and online play for UMvC3, other details". EventHubs. 2011-07-22. สืบค้นเมื่อ 2011-07-25.
12. ↑  Spencer (2011-07-22). "Ultimate Marvel Vs. Capcom 3 Interview On Character Choices And Rebalancing". Siliconera. สืบค้นเมื่อ 2011-07-29.
13. ↑  "'ASSIST ME!' Special Presentation: Gameplay Changes Breakdown for Ultimate Marvel vs Capcom 3". Miles923. 2011-10-20. สืบค้นเมื่อ 2011-12-13.
14. ↑  "10 Changes You Need to Know about Ultimate Marvel vs Capcom 3". Capcom-Unity. 2011-10-14. สืบค้นเมื่อ 2011-10-13.
15. 1 2  Shuman, Sid (2011-08-04). "EVO: Capcom's Seth Killian on PSN Street Fighter III, Street Fighter X Tekken". PlayStation Blog. สืบค้นเมื่อ 2011-08-04.
16. ↑  Torres, Ricardo (2011-07-31). "Evo 2011: Marvel vs. Capcom 3: Past, Present, and Future". GameSpot. สืบค้นเมื่อ 2011-08-05.
17. ↑  "Online Changes for Ultimate Marvel vs. Capcom 3". Capcom-Unity. 2011-10-06. สืบค้นเมื่อ 2011-10-07.
18. ↑  "Heroes and Heralds Mode Revealed For Ultimate Marvel vs. Capcom 3". Capcom-Unity. 2011-10-17. สืบค้นเมื่อ 2011-10-17.
19. ↑  Goellner, Caleb (2011-10-15). "'Ultimate Marvel Vs. Capcom 3' Gets New Maps, Modes And Playable Galactus [NYCC 2011]". ComicsAlliance. สืบค้นเมื่อ 2011-10-15.
20. ↑  "เปิดตัวทนาย ฟีนิกซ์ ไรท์ ร่วมสังเวียน มาร์เวลเวอร์ซัสแคปคอม 3". *Manager Online*. คลังข้อมูลเก่าเก็บจากแหล่งเดิมเมื่อ 2011-11-26. สืบค้นเมื่อ 2013-09-29.
21. 1 2  "แฟรงค์เวสท์-ร็อกเก็ตแรคคูน โผล่ร่วมแจม UMvC3". *Manager Online*. สืบค้นเมื่อ 2013-09-29.[*ลิงก์เสีย*]
22. 1 2  Amini, Tina (2011-08-26). "Interview/Preview: "Ultimate Marvel vs Capcom 3" Is A Beefed Out MvC3". Complex. คลังข้อมูลเก่าเก็บจากแหล่งเดิมเมื่อ 2015-02-13. สืบค้นเมื่อ 2011-09-03.
23. ↑  Totilo, Stephen (2011-10-15). "You Can Play As Galactus in Ultimate Marvel vs. Capcom 3". Kotaku. สืบค้นเมื่อ 2011-10-15.
24. ↑  Sinclair, Brendan (2011-07-20). "Ultimate Marvel vs. Capcom 3 roster leaked". GameSpot. คลังข้อมูลเก่าเก็บจากแหล่งเดิมเมื่อ 2011-07-22. สืบค้นเมื่อ 2011-07-20.
25. 1 2  "Characters". 2011 Marvel Entertainment, CAPCOM U.S.A. INC. คลังข้อมูลเก่าเก็บจากแหล่งเดิมเมื่อ 2012-11-21. สืบค้นเมื่อ 2011-08-26.
26. ↑  Robison, Seth (2011-08-30). "PAX 2011: Why You Need ULTIMATE MARVEL VS CAPCOM 3". Newsarama. สืบค้นเมื่อ 2011-09-04.
27. ↑  Makuch, Eddie (2011-07-23). "Putting the 'Ultimate' in Ultimate Marvel vs. Capcom 3". GameSpot. คลังข้อมูลเก่าเก็บจากแหล่งเดิมเมื่อ 2012-04-01. สืบค้นเมื่อ 2011-07-24.
28. ↑  Dutton, Fred (2011-09-14). "Ultimate Marvel vs Capcom 3 for Vita". Eurogamer. สืบค้นเมื่อ 2011-09-14.
29. ↑  Thompson, Mike (2011-07-23). "Tsunami's To Blame For Lack Of Marvel Vs. Capcom DLC". The Escapist. คลังข้อมูลเก่าเก็บจากแหล่งเดิมเมื่อ 2014-10-04. สืบค้นเมื่อ 2011-07-29.
30. ↑  Marshall, Rick (2011-08-23). ""Ultimate Marvel Vs. Capcom 3" is a Whole New Game". Comic Book Resources. สืบค้นเมื่อ 2011-09-04.
31. ↑  "Ultimate MvC3 costume blog: Pre-Order pack edition". Capcom-Unity. 2011-11-11. สืบค้นเมื่อ 2011-11-11.
32. ↑  "Ultimate MvC3 "Ancient Warrior" costume pack delayed until March 6". Capcom-Unity. 2011-12-19. สืบค้นเมื่อ 2012-01-10.
33. ↑  Cavalli, Earnest (2011-12-19). "Next UMvC3 Costume Pack Delayed, Magneto Dropped". The Escapist. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-01-10.
34. ↑  "Ultimate Marvel vs Capcom 3: a Vita system-seller". *VG247*. สืบค้นเมื่อ 2013-10-02.
35. ↑  Lien, Tracy (December 15, 2013). "Ultimate Marvel vs. Capcom 3 leaving PSN and XBLA (update)". *Polygon*. สืบค้นเมื่อ December 17, 2013.
36. ↑  Karmali, Luke (January 2, 2014). "Marvel Titles no Longer Available Digitally". IGN. สืบค้นเมื่อ June 18, 2015.
37. ↑  Hilliard, Kyle (December 17, 2013). "[Update] Digital Versions Of Marvel Vs. Capcom To Disappear From XBL And PSN". *Game Informer*. สืบค้นเมื่อ May 23, 2015.
38. 1 2  Morse, Ben (December 3, 2016). "MARVEL VS. CAPCOM: INFINITE HITS IN 2017". Marvel Comics. สืบค้นเมื่อ December 3, 2016.
39. 1 2 3  Pereira, Chris (January 19, 2017). "Ultimate Marvel vs. Capcom 3 Dated for Xbox One/PC, Physical Xbox One/PS4 Versions Coming". GameSpot. สืบค้นเมื่อ January 19, 2017.
40. 1 2  "Ultimate Marvel vs. Capcom 3 for PlayStation 3 - GameRankings". GameRankings. 2011-11-14. สืบค้นเมื่อ 2011-11-15.
41. 1 2  "Ultimate Marvel vs. Capcom 3 for Xbox 360 - GameRankings". GameRankings. 2011-11-14. สืบค้นเมื่อ 2011-11-15.
42. 1 2  "Ultimate Marvel vs. Capcom 3 for PlayStation 3 Reviews". *Metacritic*. CBS Interactive. สืบค้นเมื่อ November 15, 2011.
43. 1 2  "Ultimate Marvel vs. Capcom 3 for Xbox 360 Reviews". *Metacritic*. CBS Interactive. สืบค้นเมื่อ November 15, 2011.
44. ↑  "Ultimate Marvel vs. Capcom 3 for PlayStation Vita Reviews". *Metacritic*. CBS Interactive. สืบค้นเมื่อ May 23, 2015.
45. ↑  "Ultimate Marvel vs. Capcom 3 for PlayStation 4 Reviews". *Metacritic*. CBS Interactive. สืบค้นเมื่อ February 24, 2017.
46. ↑  "Ultimate Marvel vs. Capcom 3 for Xbox One Reviews". *Metacritic*. CBS Interactive. สืบค้นเมื่อ April 7, 2019.
47. 1 2  Crisan, Neidel (2011-11-14). "Review: Ultimate Marvel vs. Capcom 3 is Great For Tournament Players, But Not Quite For Casuals". 1UP.com. คลังข้อมูลเก่าเก็บจากแหล่งเดิมเมื่อ 2013-03-20. สืบค้นเมื่อ 2011-11-15.
48. 1 2  "Ultimate Marvel Vs Capcom 3 review". Edge. 2011-11-14. คลังข้อมูลเก่าเก็บจากแหล่งเดิมเมื่อ 2011-12-17. สืบค้นเมื่อ 2011-11-15.
49. 1 2  Maniago, Daniel (2011-11-14). "Ultimate Marvel vs. Capcom 3 Review - Xbox 360". G4. คลังข้อมูลเก่าเก็บจากแหล่งเดิมเมื่อ 2017-06-04. สืบค้นเมื่อ 2011-11-15.
50. ↑  Maniago, Daniel (2011-11-14). "Ultimate Marvel vs. Capcom 3 Review - PS3". G4. คลังข้อมูลเก่าเก็บจากแหล่งเดิมเมื่อ 2016-09-21. สืบค้นเมื่อ 2011-11-15.
51. 1 2  Turi, Tim (2011-11-14). "Ultimate Marvel Vs. Capcom 3 Review". Game Informer. สืบค้นเมื่อ 2011-11-15.
52. ↑  Kemps, Heidi (2011-11-14). "Review: Ultimate Marvel vs. Capcom 3 (360/PS3)". GamePro. เก็บจากแหล่งเดิมเมื่อ 2011-11-30. สืบค้นเมื่อ 2011-11-15.
53. ↑  Grimm, Michael (2011-11-14). "Ultimate Marvel vs. Capcom 3 review". GamesRadar. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-11-15.
54. 1 2  McGee, Maxwell (2011-11-14). "Ultimate Marvel vs. Capcom 3 Reviews on PlayStation 3". GameSpot. สืบค้นเมื่อ 2011-11-15.
55. ↑  McGee, Maxwell (2011-11-14). "Ultimate Marvel vs. Capcom 3 Reviews on Xbox 360". GameSpot. สืบค้นเมื่อ 2011-11-15.
56. 1 2  Hopper, Steven (2011-11-14). "Ultimate Marvel vs. Capcom 3 Review - PlayStation 3 Review at IGN". IGN. คลังข้อมูลเก่าเก็บจากแหล่งเดิมเมื่อ 2015-11-06. สืบค้นเมื่อ 2011-11-15.
57. ↑  Hopper, Steven (2011-11-14). "Ultimate Marvel vs. Capcom 3 Review - Xbox 360 Review at IGN". IGN. สืบค้นเมื่อ 2011-11-15.
58. ↑  Sparky (2011-11-25). "Ultimate Marvel Vs. Capcom 3 Review (Xbox 360)". TeamXbox. คลังข้อมูลเก่าเก็บจากแหล่งเดิมเมื่อ 2012-06-22. สืบค้นเมื่อ 2011-11-26.
59. ↑  "Overall". *Best of 2011*. IGN. January 17, 2011. สืบค้นเมื่อ 20 January 2011.
60. ↑  "Xbox 360". *Best of 2011*. IGN. January 17, 2011. สืบค้นเมื่อ 20 January 2011.
61. ↑  "Marvel vs. Capcom 3: Fate of Two Worlds (Video Game 2011)". *IMDb*. สืบค้นเมื่อ 2013-09-29.
62. ↑  "Ultimate Marvel Vs Capcom 3 Review (PS3)". *NowGamer*. สืบค้นเมื่อ 2013-09-29.

แหล่งข้อมูลอื่น
---------------

* Official Japanese *Ultimate Marvel vs. Capcom 3* website เก็บถาวร 2012-02-29 ที่ เวย์แบ็กแมชชีน (ญี่ปุ่น)
* Official US  *Ultimate Marvel vs. Capcom 3* website เก็บถาวร 2011-07-23 ที่ เวย์แบ็กแมชชีน